66
66-күй •••• Дуния үчүн ниҗатлиқ бардур!
1-2 Нәғмичиләрниң бешиға тапшурулуп, тарлиқ сазлар билән челинсун, дәп йезилған күй-нахша: —
Худа бизгә меһир-шәпқәт көрситип, бизни бәрикәтләп,
Өз җамалиниң нурини үстимизгә чачқай!
Селаһ! ◼ ◘
3 Шундақ қилғанда йолуң пүткүл җаһанда,
Қутулдуруш-ниҗатлиғиң барлиқ әлләр арисида аян болиду.
4 Барлиқ қовмлар Сени мәдһийилигәй, и Худа;
Барлиқ қовмлар Сени мәдһийилигәй!
5 Җими таипиләр хошаллиқ билән тәнтәнә қилип күйлигәй,
Чүнки Сән хәлиқләргә адиллиқ билән һөкүм чиқирисән,
Йәр йүзидики таипиләрни, Сән йетәкләйсән;
Селаһ.
6 Барлиқ қовмлар Сени мәдһийилигәй, и Худа;
Барлиқ қовмлар Сени мәдһийилигәй!
7 Вә йәр-зимин көклирини үндүриду;
Худа, бизниң Худайимиз, бизни бәрикәтләйду;
8 Худа бизни бәрикәтләйду;
Шуниң билән йәр йүзидикиләр чәт-яқиларғичә Униңдин әйминишиду!
◼ 66:1-2 «Өз җамалиниң нурини үстимизгә чачқай!» — ибраний тилда «Өз җамалиниң нурини биздинму чачқай!» ◘ 66:1-2 Чөл. 6:25; Зәб. 4:7