85
85-күй •••• Ялғузлуқта, қийналған күндә шапаәт тиләш
1 Давутниң дуаси:
Қулак салғин, и Пәрвәрдигар, маңа җавап бәргәйсән;
Чүнки мән езилгән вә һаҗәтмәндурмән.
2 Җенимни сақлап қалғайсән,
Чүнки мән Саңа мөминмән;
И Сән Худа, Саңа таянған қулуңни қутқузғайсән;
3 Маңа меһир-шәпқәт көрсәткәйсән, и Рәб,
Чүнки мән күн бойи Саңа нида қилимән.
4 Қулуңниң җенини шат қилғин,
Чүнки җеним Саңа тәлмүрүп қарайду;
5 Чүнки Сән меһриван, кәчүрүмчан Рәб Сән!
Өзәңгә илтиҗа қилғанларниң һәммисигә зор меһир-муһәббәт көрсәткүчидурсән!
6 Мениң дуайимға қулақ салғин, и Пәрвәрдигар,
Йелинишлиримниң садасини аңлиғайсән;
7 Бешимға күн чүшкәндә,
Мән Саңа илтиҗа қилимән,
Чүнки Сән маңа җавап берисән. ◘
8 Илаһлар арисида Сениң тәңдишиң йоқтур, и Рәб;
Қилған ишлириңниңму тәңдиши йоқтур. ◼ ◘
9 Сән яратқан барлиқ әлләр келип сениң алдиңда сәҗдә қилиду, и Рәб,
Намиңни улуқлайду.
10 Чүнки Сән наһайити бүйүксән,
Мөҗизиләрни Яратқучидурсән;
Сән Худадурсән, йиганидурсән.
11 Сениң һәқиқитиңдә жүрүшүмдә,
Өз йолуңни маңа үгәткәйсән, и Пәрвәрдигар,
Намиңға һөрмәт-әймиништә болушум үчүн, қәлбимни пүтүн қилғайсән. ◘
12 Pүтүн қәлбим билән мәдһийиләймән Рәббим Худани,
Әбәдил-әбәт улуқлаймән намиңни.
13 Чүнки меһир-муһәббитиң чоңқур болғағқа маңа,
Тәһтисараниң тәглиридин қутқузисән җенимни;
14 И Худа, қарши чиқип тәкәббурлар гәр маңа,
Әшәддийләр җамаити алмаққа җенимни аңа,
Һәм көзгә илмәйду Сени! ◘
15 Вә лекин Рәббим рәһимдил вә шәпқәтлик Илаһ болғач,
Нә ачкучи киләр,
Меһир-муһәббәт һәм һәқиқәт-садиқлиғиң тешип туриду. ◘
16 Һалимға бақ, маңа шәпқәт әйлигин;
Өз қулуңға мәдәт берип,
Дедигиңниң оғлини қутқузғайсән!
17 Илтипатиңни бешарити болсун, десәң;
Дүшмәнлирини шуни көрүши билән шәрнәндә қил и Пәрвәрдигар;
Һәрқачан һәмдәмдә болуп көңлүмни алдиң.
◘ 85:7 Зәб. 17:7; 49:15; 54:17-18 ◼ 85:8 «Илаһлар арисида Сениң тәңдишиң йоқтур, и Рәб...» — бу айәт «илаһлар»ниң һәқиқий мәвҗут екәнлигини етирап қилмайду, әлвәттә. ◘ 85:8 Қан. 3:24; Зәб. 135:4 ◘ 85:11 Зәб. 24:4-5; 26:11; 118:33 ◘ 85:14 Зәб. 53:5-7 ◘ 85:15 Мис. 34:6; Чөл. 14:18; Нәһ. 9:17; Зәб. 102:8; 144:8; Йо. 2:13